Document ID: 32009R0240

UREDBA KOMISIJE (ES) št. 240/2009
z dne 20. marca 2009
o spremembi Uredbe (ES) št. 1282/2006 glede izvoznih dovoljenj in izvoznih nadomestil za mleko in mlečne izdelke
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti členov 170 in 171 v povezavi s členom 4 Uredbe,
ob upoštevanju naslednjega:
(1)
Člen 16 in Dodatek 2 k Prilogi III k Sporazumu o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (2), katerega podpis in začasna uporaba sta bila odobrena s Sklepom Sveta 2008/805/ES (3), določa tarifne kvote za mleko v prahu, ki so bile prej določene v Memorandumu o soglasju med Evropsko skupnostjo in Dominikansko republiko o uvozni zaščiti za mleko v prahu v Dominikanski republiki (4), odobrenem s Sklepom Sveta 98/486/ES (5). Člen 29(1) Uredbe Komisije (ES) št. 1282/2006 (6) je treba ustrezno spremeniti.
(2)
Člen 30(1)(b) Uredbe (ES) št. 1282/2006 določa, da morajo vlagatelji za prejem drugega dela kvote dokazati, da so trgovali s tretjimi državami. Zdi se, da je ta pogoj mogoče razlagati na različne načine. Zato ga je treba pojasniti z določbo, da mora biti trgovanje s tretjimi državami dokazano s predložitvijo zadevnih carinskih dokumentov.
(3)
Člen 30(3) Uredbe (ES) št. 1282/2006 določa varščino 15 EUR na 100 kilogramov. Za uskladitev in poenostavitev je ustrezno varščino prilagoditi na skupno raven, kot je določeno v členu 10 navedene uredbe, ki velja tudi za upravljanje kvot za sir iz oddelka 2 poglavja III te uredbe.
(4)
Uredbo (ES) št. 1282/2006 je zato treba ustrezno spremeniti.
(5)
Določiti je treba, da spremenjene določbe ne veljajo za že izdana dovoljenja.
(6)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (ES) št. 1282/2006 se spremeni:
1.
Odstavek 1 člena 29 se nadomesti z naslednjim:
„1. Pristojnim organom Dominikanske republike je treba predložiti overjeno kopijo izvoznega dovoljenja, izdanega skladno s tem oddelkom, in pravilno overjeno kopijo izvozne deklaracije za vsako pošiljko pri izvozu mleka v prahu v Dominikansko republiko v okviru kvote iz Dodatka 2 k Prilogi III k Sporazumu o gospodarskem partnerstvu med državami CARIFORUMA ter Evropsko skupnostjo in njenimi državami članicami (7), katerega podpis in začasno uporabo je odobril Sklep Sveta 2008/805/ES (8).
2.
Člen 30 se spremeni:
(a)
V odstavku 1 se doda naslednji pododstavek:
„Dokazilo o trgovini, kot je določeno v točki (b) prvega pododstavka, se zagotovi izključno s carinskimi dokumenti o sprostitvi v prosti promet, ki so jih carinski organi ustrezno potrdili in v katerih je zadevni vlagatelj naveden kot prejemnik, ali s carinskimi dokumenti o izvozu, ki so jih carinski organi ustrezno potrdili.“
(b)
Drugi pododstavek odstavka 3(a) se nadomesti z:
„(a)
položijo varščino v skladu s členom 10;“.
Člen 2
Ta uredba začne veljati dan po objavi v Uradnem listu Evropske unije.
Uporablja se za zahtevke za dovoljenja, vložene od 1. aprila 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. marca 2009

Labels: 3
17